คือแฟนผมมีประจำเดือนมาปกติแล้วตกกลางคืนมีประจำเดือนเปลี่ยนเป็นชมพูจนถึงตอนเช้า ซื้อที่ตรวจครรถ์มาขึ้น 1 ขีด แล้วประจำเดือนก็เปลี่ยนเป็นสีแดงปกติ เป็นแบบนี้จะตั้งครรถ์หรือป่าวครับ เคลียดมาก
สวัสดีค่ะ หากเลือดที่ออกนั้น เป็นช่วงวันเวลาที่ประจำเดือนควรจะมา เลือดดังกล่าวก็คือประจำเดือน และการมีประจำเดือนก็แสดงว่าไม่ได้มีการตั้งครรภ์เกิดขึ้น นอกจากนี้หากได้ตรวจหาการตั้งครรภ์แล้วพบขึ้น 1 ขีด ก็แสดงว่าไม่ได้เกิดการตั้งครรภ์ขึ้นค่ะสำหรับสีของประจำเดือน โดยทั่วไปจะเป็นโทนสีแดง จะเป็นแดงสดแบบมะเขือเทศ แดงเข้มแบบแตงโม แดงคล้ำ แดงส้ม หรือจะแดงออกชมพูก็ถือว่าปกติหมดค่ะ และในทุกรอบไม่จำเป็นต้องมีสีเหมือนกัน การมีโทนสีต่างกัน ขึ้นกับปริมาณของเลือดประจำเดือน หากมีประจำเดือนน้อย เมื่อหลุดลอกออกจากเยื่อบุโพรงมดลูก ก็จะใช้เวลาในการไหลลงมายังช่องคลอดนาน จึงทำให้เลือดสัมผัสอากาศนาน สีจะออกไปทางแดงคล้ำ แต่หากมีประจำเดือนปริมาณมาก การไหลของเลือดก็จะเร็ว จึงเป็นเป็นสีแดงเข้มหรือแดงส้มได้